Борис Младенов-Young
Отдавна аз съм старец побелял…

chitanka.info

Отдавна аз съм старец побелял,

по-млади хора и от мен измряха,

а главоболие не съм познал,

ни с мозъка ми свързана заплаха.

Високо кръвно, тумор, диабет…

и тям подобни болести телесни

не съм изпитал, имал съм късмет,

от болните ми само са известни.

Но съм наясно, ако в един миг

ме заболи главата без причина,

това го знае всеки лекар вещ

и даже петокурсникът медик,

че може скоростно да се спомина —

симптом ще бъде за процес[1] зловещ.

Сидни, Австралия — 2016 г.

[1] Мозъчен кръвоизлив или тумор ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.